CELEX: 32018D0666
Language: bg
Date: 2018-04-27 00:00:00
Title: Решение (ЕС) 2018/666 на Комисията от 27 април 2018 година за изменение на Решение 2014/312/ЕС по отношение на срока на валидност на екологичните критерии за присъждане на екомаркировката на ЕС на бои и лакове за вътрешно и външно боядисване (нотифицирано под номер С(2018) 2479) (Текст от значение за ЕИП. )

2.5.2018   
            
            
               BG
            
            
               Официален вестник на Европейския съюз
            
            
               L 111/2
            
         РЕШЕНИЕ (ЕС) 2018/666 НА КОМИСИЯТА
   от 27 април 2018 година
   за изменение на Решение 2014/312/ЕС по отношение на срока на валидност на екологичните критерии за присъждане на екомаркировката на ЕС на бои и лакове за вътрешно и външно боядисване
   
      
         (нотифицирано под номер С(2018) 2479)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
   след консултация със Съвета по екомаркировка на Европейския съюз,
   като има предвид, че:
   
               (1)
            
            
               Срокът на валидност на настоящите екологични критерии за присъждане на екомаркировката на ЕС на бои и лакове за вътрешно и външно боядисване, както и на свързаните с тях изисквания за оценка и проверка, определени с Решение 2014/312/ЕС на Комисията (2), изтича на 28 май 2018 г.
            
         
               (2)
            
            
               Направена е оценка, която потвърждава адекватността и целесъобразността на сегашните екологични критерии, както и на свързаните с тях изисквания за оценка и проверка, определени с Решение 2014/312/ЕС. Поради това е целесъобразно да се удължи срокът на валидност на тези критерии и изисквания за оценка и проверка.
            
         
               (3)
            
            
               Поради това Решение 2014/312/ЕС следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010,
            
         ПРИЕ НАСТОЯЩОТО РЕШЕНИЕ:
   Член 1
   Член 4 от Решение 2014/312/ЕС се заменя със следното:
   
      „Член 4
      Екологичните критерии за групата продукти „бои и лакове за вътрешно и външно боядисване“ и свързаните с тях изисквания за оценка и проверка са валидни до 31 декември 2022 г.“.
   
   Член 2
   Адресати на настоящото решение са държавите членки.
   
      Съставено в Брюксел на 27 април 2018 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 27, 30.1.2010 г., стр. 1.
   
      (2)  Решение 2014/312/ЕС на Комисията от 28 май 2014 г. относно установяване на екологични критерии за присъждане на екомаркировката на ЕС на бои и лакове за вътрешно и външно боядисване (ОВ L 164, 3.6.2014 г., стр. 45).